stanford-oval/wikipedia huggingface dataset:
HMS Vanguard (23)
Suunnittelmasta tilaukseen

Alus suunniteltiin vastaamaan uusien japanilaisten taistelulaivojen aiheuttamaa uhkaan Kaukoidässä alkuvuodesta 1944. Aluksen hankintapäätös tehtiin maaliskuussa 1939, ja sen perusteena oli Kuninkaallisen laivaston neljän tai jopa useamman taistelulaivan alivoima Kaukoidässä. Laskennassa oli kuitenkin otettu huomioon jo aiemmin suunnitellut ja sittemmin peruutetut Lion-luokan taistelulaivat, ja lisäksi laskelmassa oli otettu huomioon 30 vuotta vanhojen Revenge- ja Queen Elizabeth -luokkien alukset.
Laivastolla oli ollut 1920-luvun alusta alkaen varastoituna neljä 15 tuuman Mk I -tykkitornia, jotka oli poistettu HMS Courageousilta ja HMS Gloriousilta, kun kyseiset alukset muutettiin lentotukialuksiksi. Näitä tykkitorneja voitaisiin modernisoituina käyttää uuden taistelulalaivan pääaseina. Lisäksi nähtiin mahdollisuus muodostaa tulevan aluksen miehistö Australian laivastosta.
Kolme suunnitelmaa valmistuivat 17. heinäkuuta 1939 mennessä, ja neuvottelut aloitettiin. Suunniteltujen alusten uppoumat olivat 38 050, 40 400 ja 40 000 tonnia. Kussakin aluksessa oli toisiaan vastaava panssarisuoja, ja alusten erona olikin niiden nopeus (28,5, 30,25 ja 29,25 solmua). Keskimmäinen, 40 400 tonnin ja 30,25 solmun nopeuteen kykenevä alus, valittiin jatkosuunnittelun pohjaksi. Suunnittelu kuitenkin keskeytettiin 11. syyskuuta, ja sitä jatkettiin vasta helmikuussa 1940 tilausvahvistuksen toteutuessa. Suunnitelmaa muokattiin hieman, jolloin uppouma kasvoi suojaa lisättäessä 41 200 tonniin. Työt olivat keskeytettyinä kesäkuusta lokakuuhun 1940.
Sodan alun kokemusten seurauksena suunnitelmia muokattiin edelleen, ja lopulliset piirustukset hyväksyttiin 17. huhtikuuta 1941. Varsinainen tilaus tehtiin 14. maaliskuuta.
Sodan laajetessa Kaukoitään aluksen valmistumista kiirehdittiin, ja työmaalle pyrittiin siirtämään mahdollisimman runsaasti työvoimaa. Työvoimatarpeen tyydyttämiseksi John Brownin telakalla rakenteilla olleen Minotaur-luokan risteilijän HMS Bellerophonin työt keskeytettiin. Näillä toimilla ei kuitenkaan ollut haluttua lopputulosta johtuen monista eri syistä, ja alus valmistui vasta sodan päätyttyä.
Rakenne

Aluksen leveyden 32,92 metriin rajoittivat Panaman kanavan leveys sekä Devonportin telakan koko. Aluksen kyljet olivat erityisen kaarevat ja perä katkaistu, ja näillä saatiin säästettyä aluksen massaa ja pituutta ilman, että aluksen merikelpoisuus hävisi.
Rakenne > Panssarointi

Alukseen suunniteltiin ammusvarastojen suojaksi 14 tuuman panssarointi (joka kaventui aluksen alalaidassa 4,5 tuumaan) ja konehuoneiden suojaksi 13 tuuman panssarointi, joka kaventui 4,5 tuumaan alaspäin mentäessä. Kylkipanssarointi asennettiin hieman A-tornin etupuolelta juuri taaemman Y-tornin takapuolelle. Etu- ja takaosan rakenteet suojattiin aluksi 13 tuuman ja sittemmin ensin 12:n ja lopulta 11 tuuman panssaroinnilla. Panssari jatkui kahden kannen verran alaspäin. Suojapalkisto oli 12 tuumaa.
15 tuuman tykkitorneissa oli 13 tuuman etupanssari, 7–9 tuuman kylkipanssarointi ja 7 tuuman takaosa sekä 6 tuuman katto. Apuaseet oli sijoitettu 1,5–2 tuuman panssaroinnilla suojattuihin torneihin.
Vedenalainen suojaus oli samanlainen kuin King George V -luokan taistelulaivoissa lisättynä parannuksilla, jotka lisättiin HMS Prince of Walesin upottua. Sama syy johti aluksen vesitiiviiden osien vedenpoiston sekä poistumisteiden suunnitteluun. Aluksen suoja muodosti 36,3 prosenttia aluksen massasta.
Rakenne > Voimanlähde

Aluksen päävoimanlähteeksi valittiin nelivaiheinen turbiini sijoitettuna neljään kattila- ja neljään konehuoneeseen. Aluksella oli kaksi Admiralty 3 -rumpuista kattilaa kussakin kattilahuoneessa. Sotakokemusten tuloksena dieselapukoneiden asennusta oli muutettu ja määrää oli lisätty.
Suunnitelman mukaan aluksen koneteho olisi 130 000 hevosvoimaa maksiminopeuden ollessa 30 solmua. Alus saavutti koeajoissa 51 070 tonnin uppoumalla 132 950 hevosvoimaa ja 30,38 solmun nopeuden. Aluksen standardiuppouma 41 600 tonnia, joka hyväksyttiin vuonna 1941, kasvoi rakentamisen aikana 492 00 tonniin vuonna 1942. Aluksen lopulta valmistuessa standardiuppouma oli 51 537 tonnia.
Rakenne > Aseistus

Aluksen pääaseina olivat Kuninkaallisen laivaston taistelulaivojen standardin mukaiset 15 tuuman Mk I -tykkitornit. Tykit ampuivat 1 938 naulan kranaatteja 2 458 jalan sekuntinopeudella. Tornit, vaikka ne olivatkin ensimmäisen maailmansodan peruja, modernisoitiin käyttämään maksimissaan 30 asteen korotuskulmaa, sekä suojaa lisättiin. Torneihin asennettiin myös ulkoinen voimanlähde (engl. Remote Power Control, RPC) niiden suuntaamiseksi. Kussakin tornissa, lukuun ottamatta etummaista A-tornia, oli 30 jalan etäisyysmittari.
Aluksen apuaseina oli kahdeksan 5,25 tuuman Mk I -kaksoistykkitornia, joita käytettiin Dido-luokan risteilijöissä pääaseina, varustettuna RPC:llä. Tornien elevaatio mahdollisti niiden käyttämisen ilmatorjuntaan. Tornit oli asennettu King George V -luokasta saatujen kokemusten perusteella pareittain.
Aluksen ilmatorjunta-aseistukseen kuului alkuperäisen suunnitelman mukaan kuusi kahdeksanputkista QF 2 naulan tykkiä, mutta sotakokemusten perusteella suunnitelmaa muutettiin. Aseistus lisättiin kahdeksaan kahdeksanputkiseen ja yhteen neliputkiseen QF 2 naulan ilmatorjuntatykkiin, ja lentokoneen tarvitsemat rakenteet poistettiin ilmatorjunta-aseistuksen tilan kasvattamiseksi.
Uusien kuusiputkisten, 40 millimetrin aseiden tullessa käyttöön päätettiin kaksinaulaiset aseet korvata niillä. Ilmatorjunta-aseistus koostui vuonna 1945 kymmenestä kuusiputkisesta ja yhdestä kaksiputkisesta 40 millimetrin sekä kuudesta neliputkisesta ja 14 kaksiputkisesta 20 millimetrin ilmatorjuntatykistä. Lopulta neliputkiset 20 millimetrin tykit peruutettiin, ja täysin vakautetut 40 millimetrin tykit tulivat palveluskäyttöön.
Aluksen lopullinen ilmatorjunta-aseistus koostui kymmenestä kuusiputkisesta 40 millimetrin Mk VI -ilmatorjuntatykistä, yhdestä 40 millimetrin Mk II STAAG -ilmatorjunta tykistä sijoitettuna B-tornin katolle sekä 11 yksiputkisesta 40 millimetrin Mk VII - ilmatorjuntatykistä (kukin RPC:llä varustettuna). Ainuttakaan 20 millimetrin tykkiä ei alukselle koskaan asennettu. Alukselle ei asennettu torpedoputkiakaan.
Rakenne > Elektroniset järjestelmät

Tulenjohtojärjestelmä koostui kahdesta pääaseiden tulenjohtoon käytettävästä tyypin 274 tutkasta, joista yksi sijaitsi aluksen etu- ja toinen takaosassa. Aluksella oli myös neljä apuaseiden tulenjohtojärjestelmää, jotka muodostuivat yhdysvaltalaisista Mk 37 -yksiköistä tuettuna tyypin 275 tutkalla. Järjestelmistä kaksi oli asennettu keskilinjaan sillalle ja kansirakenteiden takaosaan sekä kaksi keskilaivaan laidoille juuri takimmaisen piipun eteen.
Valmistus

Alus tilattiin John Brown and Companyn telakalla, missä köli laskettiin 2. lokakuuta 1941. Alus laskettiin vesille 30. marraskuuta 1944 ja otettiin palvelukseen 9. elokuuta 1946 toisen maailmansodan päätyttyä.
Palvelus

Helmikuusta toukokuuhun 1947 alus kuljetti Britannian hallitsijaparia Etelä-Afrikan vierailulla. Myöhemmin samana vuonna alus siirrettiin Devonportin telakalle huoltoon, mikä kesti vuoteen 1948. Alus siirrettiin tammikuussa 1949 Välimerelle, jossa se oli heinäkuuhun asti, minkä jälkeen alus suoritti erilaisia koeajoja supistetulla miehistöllä aina marraskuuhun asti.
Koeajojen päätyttyä alus sijoitettiin koulutustehtäviin Portlandiin, minä aikana se otti osaa keväisiin purjehduksiin vuosina 1950 ja 1951 Kotilaivaston lippulaivana. Alus siirrettiin toukokuussa 1951 koulutuslaivueen (engl. Training Squadron) lippulaivaksi.
Alus oli huollossa syyskuussa, minkä jälkeen se palasi Kotilaivaston lippulaivaksi, kunnes se siirrettiin keväällä 1954 modernisoitavaksi. Alus palasi palvelukseen vuonna 1955, mutta se asetettiin jo maaliskuussa 1956 reserviin Plymouthiin ja ankkuroitiin Hamoazeen.
Alus hinattiin lokakuussa 1956 Portsmouthiin sijoitettavaksi reservilaivastoon. Alus palveli reservilaivaston lippulaivana, kunnes se sijoitettiin 7. kesäkuuta 1960 poistolistalle. Alus hinattiin 5. elokuuta Portsmouthista, ja se saapui 9. elokuuta Faslaneen romutettavaksi.
Vanguard vuonna 1950
Uutiskriteerit

Uutiskriteerit ratkaisevat sen uutisoidaanko juttu vai ei. Mitä useampi uutiskriteeri täyttyy sitä varmempaa julkaiseminen on.
Alkuperäiset uutiskriteerit kehittivät Johan Galtung ja Mari Holmboe Ruge 1965. Kriteereitä on kaikkiaan 15 kappaletta. Tässä kriteerit hieman yksinkertaistettuna:
negatiivisuus
raadollisuus
toistuvuus
voimakkuus
yksiselitteisyys
kulttuurinen merkittävyys
koskettavuus
odotettavuus
yllätyksellisyys
jatkuvuus
päivän valikoima
eliittihenkilöt
henkilöitävyys
positiivisuus
tärkeys
Professori Yrjö Ahmavaaran luomien uutiskriteerien pohjalta on muokattu Yleisradion ohjelmatoiminnan säännöstöön uutiskriteerit. Niiden mukaan uutisarvo määräytyy seuraavien kriteerien mukaan:
Tapahtuman vaikutusten tosiasiallinen voimakkuus (intensiteetti).
Tapahtuman vaikutusten laajuus ts. sen ihmisjoukon suuruus, jota vaikutukset koskettavat.
Se, missä määrin tapahtuman vaikutukset koskettavat uutisen kuulijoita ja katsojia itseään tai niitä ryhmiä, joihin he kuuluvat. (Yleisradion ohjelmatoiminnan säännöstö 1972, 4.)
Aiheesta muualla

Uutiskriteerit ja uutiskynnys (Arkistoitu – Internet Archive), STT
Hallo aus Berlin

| Hallo aus Berlin |
| --- | --- |
Tyyli:  opetus
Kestoaika:  14 minuuttia
Alkuperämaa:   Yhdistynyt kuningaskunta
Alkuperäiskieli:  saksa
Verkko:  BBC Schools TV
Esitetty:  19. syyskuuta 1996 – 27. maaliskuuta 1997
Tuotantokausia:  1
Jaksoja:  10
Ikäraja:  
Tuotanto
Tuottaja(t):  Ronald Smedley
Vastaava(t) tuottaja(t):  Len Brown
Ohjaaja(t):  Scott Ross
Säveltäjä(t):  Sandy Nuttgens Mike Scott 
Aiheesta muualla
IMDb 
Hallo aus Berlin (suom. Hei Berliinistä) on brittiläinen saksan kielen opetussarja. Sarjaa alettiin esittää BBC Schools TV -kanavalla 19. syyskuuta 1996. Viimeinen jakso esitettiin 27. maaliskuuta 1997.
Jokaisessa jaksossa on oma teemansa. Lisäksi tietokoneanimoidut hahmot Rolli ja Rita (saks. Rolli und Rita) esittävät musiikkikappaleen saksan kielellä.
Jaksot

| Jakso | Jakson nimi  | Jakson nimi  | Kappaleen nimi  | Kappaleen nimi  |
| --- | --- | --- | --- | --- |
| 1. | Wir | Me | Hallo aus Berlin | Hei Berliinistä |
| 2. | Familie | Perhe | Das ist meine Familie | Se on minun perheeni |
| 3. | Zu Hause | Kotona ] | Wo wohnst Du? | Missä sinä asut? |
| 4. | In der Stadt | Kaupungissa | Ist eine Post hier? | Onko täällä postitoimisto? |
| 5. | Essen und Trinken | Ruoka ja juoma | Einmal Eis, Bitte | Jäätelöä, kiitos |
| 6. | Schule | Koulu | Was ist dein Lieblingsfach? | Mikä on lempioppiaineesi? |
| 7. | Freizeit | Vapaa-aika | Was machst du am Wochenende? | Mitä teet viikonloppuna? |
| 8. | Gesundheit | Urheilu | Ich habe zehn Finger | Minulla on kymmenen sormea |
| 9. | Ferien und Feste | Juhlat ja juhlapäivät | Wann hast du Geburtstag? | Milloin on syntymäpäiväsi? |
| 10. | Unser Berlin | Meidän Berlinimme | Das ist unser Berlin | Tämä on meidän Berlinimme |
Hanhijärvi (Mikkeli)

| Hanhijärvi |
| --- | --- |
Maanosa:  Eurooppa
Valtiot:  Suomi
Maakunnat:  Etelä-Savo
Kunnat:  Mikkeli
Koordinaatit:  61°47′26″N, 27°29′05″E
Vesistöalue ja valuma-alueen tietoja
Päävesistöalue:  Vuoksen alue (04)
Järvinumero:  04.163.1.007
Mittaustietoja
Pinnankorkeus:  98 m 
Rantaviiva:  61,125 km 
Pinta-ala:  4,39 km² 
Tilavuus:  0,0101 km³ 
Keskisyvyys:  2,31 m 
Suurin syvyys:  16,8 m 
Saaria:  85
:  Salosaari
 fiHanhijärvi 
Hanhijärvi on saarien ja niemien pirstoma järvi Mikkelissä Etelä-Savossa. Sen pinta-ala on 4,4 neliökilometriä. Etäisyys Mikkelin keskustasta on 13 kilometriä koilliseen.
Maantiede

Hanhijärvi on sokkeloinen ja keskimäärin matala. Järven polveilevan rantaviivan pituus on 61 125 metriä. Etelärannalta työntyy kohti pohjoista Kartanosaari, joka nimestään huolimatta on yli kaksi kilometriä pitkä niemimaa. Hanhijärven syvin kohta on noin 17 metriä. Syvänne sijaitsee koillisessa Salosaaren ja mantereen välissä. Luoteinen järvenosa on sitä vastoin hyvin matala.
Hanhijärven saariluku on 85. Saarista 18 on alle aarin laajuisia luotoja ja 9 on vähintään hehtaarin laajuisia. Saarten yhteenlaskettu pinta-ala on noin 1,05 neliökilometriä, josta yli puolet kuuluu järven koillisosan Salosaarelle. Hanhijärven rannoilla on haja-asutusta. Kartanosaarella sijaitsee peltoaukea.
Hanhijärven koillisrannalta alkaa kaksi muutaman sadan metrin mittaista laskujokea, jotka virtaavat itään Saarijärven (94,6 metriä mpy) Hanhilahteen.
Hanhijärven vesitilavuus on 10 137 000 kuutiometriä.
Hanhijärvi (04.163.1.007) kuuluu Saarijärven-Hanhijärven alueeseen (04.163), joka on kolmannen jakovaiheen vesistö Vuoksen vesistössä (04). Toinen jakovaihe on Syysjärven valuma-alue (04.16) ja ensimmäinen on Suur-Saimaan alue (04.1). Hanhijärvi on Saarijärven jälkeen laajin Saarijärven-Hanhijärven alueen viidestätoista vähintään hehtaarin laajuisesta vakavedestä. Kolmanneksi laajin on Hanhijärven kaakkoispuolella sijaitseva nimetön vesialue.
Hakosjärvi (Jämsä)

| Hakosjärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  61°52′17″N, 25°22′57″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskuoja:  oja Valkeajärveen 
Järvinumero:  14.221.1.130
Mittaustietoja
Pinnankorkeus:  134 m  
Pituus:  260 m  
Leveys:  100 m  
Rantaviiva:  0,516 km  
Pinta-ala:  1,18 ha  
Saaria:  ei saaria 
 fiHakosjärvi 
Hakosjärvi  on Keski-Suomessa Jämsässä Sammallahden kylän lähellä sijaitseva järvi.
Maantietoa

Järven pinta-ala on 1,2 hehtaaria, se on 250 metriä pitkä ja 100 metriä leveä. Järvellä ei ole kartan mukaan saaria.  Sen rantaviivan pituus on 500 metriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Järven vedenpinnan korkeus on 134 metriä mpy.
Hanna Maria Ingman

Hanna Maria Ingman (1845–1916) oli suomalainen sokeiden opettaja. Hän oli Helsingin sokeainkoulun johtaja 1877–1903. Hänen aloitteestaan perustettiin Sokeain Ystävät -yhdistys 1887 sekä sokeain koti.
Gabrielle Solis

| Gabrielle Solis |
| --- | --- |
 Eva Longoria esittää Gabrielle Solista
Luoja(t):  Marc Cherry
Näyttelijä(t):  Eva Longoria
Ensi- esiintyminen:  Täydellisten naisten jaksossa 1.01 Pilot
Henkilötiedot
Koko nimi:  Gabrielle Solis Gabrielle Lang (entinen nimi) Gabrielle Marquez (tyttönimi)
Ammatti:  kotiäiti Aikaisemmin  malli   maskeeraajan avustaja   kauneuskilpailun valmentaja
Sukupuoli:  nainen
Ikä:  syntynyt 1976
Asuinpaikka:  4349 Wisteria Lane, Fairview, Eagle State, USA
Suhteet
Vanhemmat:  Ernesto Marquez (isä, kuollut) Lucia Marquez (äiti) Alejandro (isäpuoli)
Puoliso(t):  Carlos Solis (aviomies) Victor Lang (ex-aviomies, kuollut)
Lapset:  Juanita Solis Celia Solis  Ana Solis (Carlosin veljentytär; Carlos ja Gaby laillisia huoltajia) Grace (bioliginen tytär)
Isovanhemmat:  Lily Marquez
Tädit ja sedät:  Maria Garza
Muut sukulaiset:  Inez Garza (isoisoäiti) Juanita Solis (anoppi, kuollut) Diego Solis (appi, kuollut)
Tutut:  Bree Hodge (ystävä) Susan Mayer (ystävä) Lynette Scavo (ystävä) Tom Scavo (ystävä) Katherine Mayfair (ystävä) John Rowland (ex-rakastaja)    Scott Tollman (ex-poikaystävä)  Bill Pearce (ex-poikaystävä)
Infobox OKVirheellinen NIMI-arvo: 
Gabrielle "Gaby" Solis (o.s. Marquez, aikaisemmin Lang), on fiktiivinen henkilö sarjasta Täydelliset naiset. Gabriellea esittää näyttelijätär Eva Longoria.
Nuoruus

Gabrielle Marquez syntyi pienessä kaupungissa Meksikossa vuonna 1976 erittäin köyhälle perheelle. Gabriellen isä kuoli syöpään Gabriellen ollessa viisivuotias. 15-vuotiaana Gabriellen isäpuoli Alejandro käytti tätä seksuaalisesti hyväksi, minkä vuoksi Gabrielle karkasi kotoaan. Gabriellen äiti kuitenkin syytti tämän vietelleen Alejandron kateudesta. Viisi vuotta myöhemmin Gabrielle vietteli muotikuvaajan ja aloitti mallinuransa. Pian mallinuransa aloittamisen jälkeen Gabrielle kiinnostui rikkaasta Carlos Solisista ja pari menikin naimisiin ja muutti Wisteria Lanelle vuonna 2003.
Yleistä

Gaby esitellään turhamaisena, pinnallisena ja materialistisena, mutta pinnan alla hän on kuitenkin harkitsevainen ja välittävä ihminen joka rakastaa ystäviään Wisteria Lanella ja auttaa aina kriisin tullen.
Yleistä > Kausi 1

Sarjan alussa Gabriellella oli suhde teini-ikäiseen puutarhuriinsa John Rowlandiin. Gabrielle tuntee Johnin hemmottelevan itseään rakkaudella toisin kuin Carlos, joka on aina poissa eikä keskustele koskaan tunteista. Carlos kuitenkin epäilee Gabyn pettävän ja pyytää äitiään Juanitaa vierailulle ja pitämään Gabya silmällä. Gaby tekee kaikkensa pitääkseen Juanita kiireisenä, mutta Juanita saa kuitenkin Gabriellesta ja Johnista valokuvan. John jahtaa Juanitaa toivoen saavansa kameran pois tältä, mutta Juanita jää auton alle ylittäessään tietä ja vajoaa koomaan. Gabrielle hävittää kameran, mutta joutuu tunnustamaan Johnin äidille, Helenille suhteesta Helenin luullessa Johnin makaavan Susanin kanssa.
Gabrielle saa tietää olevansa raskaana Carlosin vaihdettua ehkäisypillerit sokeritabletteihin. Gaby melkein jättää Carlosin saatuaan tietää totuuden. John kertoo Carlosille suhteesta ja sanoo saattavansa olla lapsen isä.
Yleistä > Kausi 2

Carlos on vankilassa eikä voi antaa Gabylle anteeksi tämän suhdetta Johniin. Lopulta Gabrielle pahoittelee Johnin, jolloin Carlos antaa anteeksi. Gabÿ saa keskenmenon pudottuaan portaissa juostuaan Caleb Applewhitea pakoon. Kun Carlos vapautuu vankilasta hän ja Gaby yrittävät toista lasta, mutta saavat selville ettei Gabrielle voi saada lapsia keskenmenosta johtuneiden vammojen vuoksi.
Gabrielle ja Carlos yrittävät adoptoida, mutta Helen Rowland työskentelee adoptiolaitoksella ja päättää kostaa Gabriellen suhteen Johniin estämällä adoptiot. Seuraavaksi pari yrittää adoptoida strippari Libby Collinsin tyttären, jonka he nimeävät Lilyksi, mutta Libby muuttaa mielensä ja ottaakin tyttärensä takaisin. Lopulta he pyytävät vuokraavat siivoojansa Xiao-Mein kohdun. Xiao-Mei tulee raskaaksi mutta Gabrielle saa selville tämän harrastaneen seksiä Carlosin kanssa. Gabrielle heittää Carlosin kadulle, mutta päättää pitää Xiao-Mein talossaan kunnes lapsi on syntynyt.
Yleistä > Kausi 3

Xiao-Mein lapsi syntyy Orsonin ja Breen hääpäivänä. Carlosin ja Gabriellen kauhuksi vauva on tummaihoinen eli se ei olekaan parin lapsi. Lääkäri myöntää, että Xiao-Meihin istutettiin väärä alkio. Carlos ja Gabrielle eroavat.
Gabrielle muutti sukunimensä takaisin Marqueziksi ja päätti aloittaa uudelleen mallin työt, mutta saikin tietää olevansa liian vanha. Niinpä Gabrielle alkoi valmentaa nuoria tyttöjä kauneuskilpailuihin. Gabrielle alkoi myös käydä treffeillä, ensin oppilaansa isän ja sen jälkeen "vainoajansa" (Zach Young) kanssa. Myöhemmin Gabrielle tapasi pormestariehdokas Victor Langin, joka yritti vietellä Gabriellen vaikkei tämä ollut kiinnostunut. Lopulta Gabrielle suostui Victorin kosintaan ja he menivät naimisiin kauden viimeisessä jaksossa, vaikka myöhemmin Gabrielle kuuli Victorin sanovan menneensä tämän kanssa naimisiin vain saadakseen myös latinojen äänet tulevassa äänestyksessä. Sen kuultuaan Gabrielle meni hakemaan lohtua Carlosilta (joka seurusteli Edien kanssa).
Yleistä > Kausi 4

Gabrielle Lang ja Carlos suunnittelivat karkaavansa yhdessä; Edie kuitenkin lavasti itsemurhan ja Carlos tunsi ettei voi jättää tätä, mutta jatkoi silti suhdettaan Gabrielleen. Pari jäi kiinni Edien palkattua yksityisetsivän ja näytti kuvat myös Victorille. Victor vei Gabriellen veneretkelle, jossa Gabrielle oletti tämän aikovan murhata hänet, joten Gabrielle löi Victoria melalla ja soitti Carlosin apuun. He tappelivat Victorin kanssa ja Victor tippui veteen, jolloin pari oletti tämän kuolleen. Victor kuitenkin ajautui myöhemmin rantaan väittäen kärsivänsä muistinmenetyksestä kaikille muille paitsi Gabriellelle. Gabrielle päätti lähteä kaupungista Carlosin kanssa - Victor kuitenkin kuoli Wisteria Lanelle osuneen tornadon aikana. Tornadon jälkeen Gabrielle ja Carlos menivät naimisiin.
Viitenä neljättä kautta seuranneena vuonna Gabriellen elämä muuttuu dramaattisesti. Aikaisemmista tiedoista huolimatta Gaby tuli kahdesti raskaaksi. Hän on muuttunut kulahtaneeksi ja lihonut muutaman kilon ja ottanut suuren vastuun sokeasta miehestään. Gabrielle ja Carlos ovat varattomia ja Carlos aloittaa työnsä hierojana.
Yleistä > Kausi 5

Molemmilla Gabriellen tyttärillä, Juanitalla ja Celialla on paino-ongelmia. Tämän huolettaessa Gabya Carlos ei näytä olevan asiasta moksiskaan. Kauden alussa Carlos saa tietää saavansa tornadon aikana menettäneensä näön takaisin, mikä huolettaa nykyisin vähemmän hohdokasta Gabriellea.
Kun Carlos saa näkönsä takaisin, Gabriellen viitenä viime vuonna tekemät uhraukset eivät jää huomaamatta. Gabrielle myi lähes kaikki huippusuunnittelijoiden suunnittelemat vaatteensa voidakseen ostaa perheelleen ruokaa. Carlos lopettaa työnsä hierojana ja ottaa vastaan korkeapalkkaisen bisnes-työn tienatakseen enemmän. Suurten tulojen ansiosta Gabrielle palaa aikaisempiin elämäntapoihinsa.
Edie Brittin kuolema vaikuttaa suuresti Gabrielleen ja hän muistelee heidän välillään ollutta ystävällistä kilpailua miesten huomiosta. Gabrielle muistaa Edien myös kerran sanoneen ettei tämä eläisi yli 50 vuoden ja on suruissaan tajutessaan tämän olleen oikeassa.
Kauden lopussa Gaby suostuu ottamaan Carlosin veljentyttären, Anan kasvatettavakseen. Ana testaa välittömästi Gabyn hermoja tämän kieltäytyessä kotitöistä ja karatessa juhliin.
Yleistä > Kausi 6

Ana jatkaa Gabyn kiusaamista käyttämällä paljastavia vaatteita koulussa, varastamalla rahaa ja karkaamalla yömyöhään ulos. Gaby allekirjoittaa huoltajuuspaperit nähdessään nuoren itsensä Anassa.
Kun Gabrielle saa tietää Lynetten raskaudesta tämä ei voi uskoa Lynetten pitäneen asiaa salassa ystävältään vain pitääkseen työnsä. Gabrielle yrittää sopia Lynetten kanssa juuri kun Carlos vastaanottaa postia Lynetten asianajajalta.
Gabriellen ja Lynetten tapellessa joulujuhlan aikana lentokone törmää Wisteria Lanelle. Lynette pelastaa Celian vetämällä tämän pois koneen tieltä.Gabrielle ja Carlos ovat kiitollisia Lynettelle ja palkkaavat hänet uudelleen töihin.Gabrielle murtuu saatuaan tietää että Lynette menetti lentokoneen vuoksi toisen kaksosistaan.
Gabrielle kertoo Carlosille miksei halua että häntä muistutetaan meksikolaisesta alkuperästä koskei hän halua tyttäriensä tietävän kuinka köyhiä he olivat. Carlos saa kuitenkin Gabyn uskomaan että Juanitan ja Celian täytyy tietää mistä heidän äitinsä on kotoisin jotta he oppisivat arvostamaan uhrauksia.
Varsamóneron luostari

| Varsamóneron luostari Μονή Βαρσαμόνερου |
| --- | --- |
 Varsamóneron luostari.
Sijainti:  Faistós, Iraklion, Kreeta, Kreikka
Koordinaatit:  35°8′25″N, 24°51′49″E
Kirkkokunta:  ortodoksinen kirkko
Perustettu:  n. 1332
Asukkaita:  0
Tyylisuunta:  bysanttilainen
Lisää rakennusartikkeleitaArkkitehtuurin teemasivulla
Varsamóneron luostari (kreik. Μονή Βαρσαμόνερου, Moní Varsamónerou) tai Valsamóneron luostari (Μονή Βαλσαμόνερου, Moní Valsamónerou, ”Balsamiveden luostari”) on bysanttilaisaikainen ortodoksinen luostari Kreetan saarella Kreikassa. Se sijaitsee saaren eteläisissä keskiosissa Faistóksen kunnassa lähellä Vorízian kylää. Luostari on rakennettu Ída- eli Psiloreítis-vuoren etelärinteeseen ja sieltä on matkaa Iraklioniin noin 54 kilometriä.
Luostarin Pyhän Fanurioksen kirkko.
Luostari on mahdollisesti perustettu noin vuonna 1332. Luostari on ollut autio 1700-luvulta saakka ja se on nykyisin Vrontísin luostarin sivuluostari. Luostarista on säilynyt ainoastaan sen pääkirkko (katholikon) Pyhän Fanurioksen kirkko. Kirkko tunnetaan ennen kaikkea sen bysanttilaisista kreetalaisen koulukunnan seinämaalauksista. Luostaria on kunnostettu vuodesta 1947 lähtien.
Aiheesta muualla

Kuvia tai muita tiedostoja aiheesta Varsamóneron luostari Wikimedia Commonsissa